da en da nl ca da da de es da da da da da da da da da da da da da da da da da da da da de de da da da da da en da da de da da da da da da da da da da da nl da en da da es nl da
Naturvenner kræver politisk handling efter rapport om massivt iltsvind | Danmarks Naturfredningsforening
2.9.2022 12:39:37 CEST | Danmarks Naturfredningsforening
Ny rapport fra Aarhus Universitet viser, at de indre danske farvande er plaget af massivt iltsvind. Danmarks Naturfredningsforening kræver politisk indgreb overfor landbrugets kvælstofudledning.
Rigtig mange steder i Danmark gisper fisk, søstjerner og andre bunddyr efter vejret. For mange danske fjorde og kystområder er i år massivt plaget af iltsvind, og det er startet tidligere og er mere intenst end sidste år. Det er konklusionen i den rapport om iltsvind, som Aarhus Universitet netop har offentliggjort.  De mange iltsvind skader havnaturen, og risikerer i sidste ende at lægge hele havområder døde.
Præsident i Danmarks Naturfredningsforening, Maria Reumert Gjerding, kalder udviklingen for en bombe under det danske havmiljø:
- Jeg er dybt bekymret over den udvikling, som vi ser i vores havnatur netop nu. Iltsvind kvæler livet i særligt vores kystnære vande, og det er en konsekvens af, at der bliver udledt alt for meget kvælstof til vores vandmiljø. Politikerne på Christiansborg bliver nødt til at tage det her meget meget seriøst, siger Maria Reumert Gjerding.
Iltsvind opstår, når algeopblomstring suger ilten ud af vandet, og det kan i sidste ende resultere i dødelig frigivelse af svovlbrinte, som slår alt liv i de ramte områder ihjel. Kraftigt iltsvind betyder, at der er under to milligram ilt per liter vand, og det er meget alvorligt for livet i havet. Uden ilt vil fisk, havplanter og bunddyr som muslinger, snegle og søstjerner dø.
Rapporten viser, at der rigtig mange steder – særligt i det sydlige Lillebælt og i flere af de sydøstjyske fjorde – i august måned har været målt kraftige iltsvind. Kraftigt blæsevejr kan tilføre ilt til de ramte områder, men hvis det ikke kommer i efteråret, så kan tilstanden i de ramte områder blive endnu værre.
- Iltsvindet er slemt i år, men den egentlige katastrofe er, at det ikke er usædvanligt mere, at de her massive iltsvind hærger i Danmark. De er blevet en uønsket sommergæst, der år efter år plager de danske fjorde og kyster, og ofte bliver hængende til langt ind i efteråret, siger Maria Reumert Gjerding.
Der er i år flere meldinger - fra blandt andet Danmarks Sporstfiskerforbund - om særligt meget algevækst i år, og havbunden og naturen er smurt ind i såkaldt fedtemøg.
Årsagen til, at iltsvind opstår, er, at der bliver udledt for mange nærringstoffer til vandmiljøet. Derfor har der fra politisk side i mange år været et fokus på at nedbringe landbrugets udledning af kvælstof, som er klart den største årsag til udledningen af næringsstoffer. Men indsatsen har slået fejl, på trods af at det flere gange er besluttet politisk at nedbringe den.
For at Danmark kan leve op til EU's miljømål og god økologisk tilstand i de danske vandområder, så har Aarhus Universitet vurderet, at udledningen skal nedbringes til godt minimum 38.000 tons/år, men de sidste 10 år har den ligget stabil omkring 60.000 tons om året.
- Politikerne har svigtet fatalt i forhold til at regulere udledningen af næringsstoffer til vores vandmiljø. Lige siden den tidligere Venstre-regering med landbrugspakken i 2016 gav landbruget lov til at udbringe mere gylle og gødning, så har vi advaret om konsekvenserne. Nu kan vi desværre se det ske, siger Maria Reumert Gjerding og fortsætter:
- Det er ikke landbruget og den enkelte landmand, der svigter her – de agerer blot efter reglerne. Det er politikerne, der har svigtet, ladet stå til og er berøringsangste i forhold til at indføre miljøbeskyttelsesregler, som rent faktisk virker. For kvælstofudledningen er ikke nedbragt, på trods af et utal af politiske aftaler og gode intentioner. Det må være slut nu – der bør gribes ind, siger Maria Reumert Gjerding.
Den nye rapport kan læses her på Aarhus Universitets hjemmeside.
Chefrådgiver for presse og public affairs
Information om Danmarks Naturfredningsforening
39 17 40 00https://www.dn.dk/
Følg pressemeddelelser fra Danmarks Naturfredningsforening
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Danmarks Naturfredningsforening
17 organisationer kræver naturlov efter valget4.10.2022 06:30:00 CEST | Pressemeddelelse
Hvis naturens tilbagegang skal vendes, kræver det en naturlov. Sådan lyder meldingen fra 17 organisationer forud for den kommende valgkamp.
DN: Aftale om trawlfrit område er rigtig godt for havnaturen 3.10.2022 19:47:06 CEST | Pressemeddelelse
Der er stor glæde hos Danmarks Naturfredningsforening over, at aftalen om at indføre et trawlfrit område i Bælthavet nu endelig er blevet til virkelighed.
Stor måling: Fortsat stor opbakning til naturnationalparker og urørt skov29.9.2022 06:35:00 CEST | Pressemeddelelse
Debatten om naturnationalparker, urørt skov og de politiske aftaler om at sikre mere vild natur i Danmark har raset i indeværende valgperiode. Spørger man danskerne, er opbakningen til naturnationalparker og urørt skov stadig stor, viser ny stor måling fra Epinion.
3 ud af 4 vil have forbud mod bundtrawl i beskyttet hav27.9.2022 06:33:00 CEST | Pressemeddelelse
Et markant flertal af danskere ønsker i en ny måling et forbud mod at fiske med bundtrawl i beskyttede havområder. Samtidig er der stor opbakning til helt at udfase bundtrawl i Danmark.
Ny stor måling: Den grønne dagsorden er i top-3 hos vælgerne23.9.2022 06:35:00 CEST | Pressemeddelelse
Trods inflation, energikrise, corona og krig ligger natur, miljø og klima stadig højt på vælgernes dagsorden, viser ny stor måling fra Epinion. For de unge er det grønne stadig det vigtigste emne.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022